Mikilvægi náttúru Íslands fyrir upplifun gesta í hestaferðaþjónustu
Ferðaþjónusta á Íslandi er mjög hratt vaxandi grein og er hestatengd ferðaþjónusta eins og náttúra Íslands stór hluti af því. Meginmarkmið með þessari ritgerð var að komast að því hver eru tengsl náttúrutengdrar og hestatengdrar ferðaþjónustu og sérstaklega hvaða áhrif náttúra Íslands hefur á hestatengda ferðaþjónustu meðal annars í sambandi við val þátttakenda að fara í hestaferðir sem eru lengri en sólarhringur. Til að komast að því hvaða hvata fólk hefur þegar það ákveður að fara í hestaferð og hvað bætti upplifun þess meðan á ferðinni stóð voru tekin hálfopin viðtöl við fjóra einstaklinga sem hafa komið í langa hestaferð á Íslandi. Með samanburði fyrirliggjandi fræðigreina og niðurstaðna þessarar rannsóknar, kom í ljós að hesturinn og náttúran eru eitt og hið sama í huga fólksins og að náttúrutengd og hestatengd ferðaþjónusta hafa gríðarlega mikil áhrif á hvort annað eins og að samspil milli þessara þátta er mikið. Það sýnir jákvæð tengsl milli þessara þátta sem og mikilvægi þess að huga að náttúruvernd.
Networked Digital Library of Theses and Dissertations